Aalborg Stiftstidende, 1827-12-29
Søndagen den 23de dennes gav Mad. Catalani, understøttet af det kongelige Kapels Medlemmer, under Anførsel af Hr. Repetiteur P. Funck, sin første offentlige Concert paa det kongelige Theater. Skuespilhuset var denne Aften saa fuldt besat som vel muligt, selv Orchestrets sædvanlige Rum var indtaget under Parquettet, og et ualmindelig elegant Publikum fyldte Huset. Concerten aabnedes med Kuhlaus yndede Ouverture til "Luln, der, udført med megen Raskhed og Præcision, paa en passende Maade indledede Aftenens Kunstnydelse. Efter en kort Pause, hvori Publikums Forventning var spændt paa det høieste, optraadte Sangerinden, ført af Hr. Sang-Directeur og Professor Siboni, der, paa hendes Anmodning, havde paataget sig Kapellets Anførelse ved Syngenummerne. Allerede i det første af disse: Recitativ og Aria med Chor, af Simon Mayr, lagde hun paa en frapperende Maade sin Stemmes overordentlige Kraft og Omfang for Dagen, og et stormende Applaus vidnede allerede her om, at ogsaa vort Publikum var høist redebont til at paaskjønne hendes glimrende Talent. At Enkelte strax ved Mad. Catalonis Fremtrædelse paa Scenen, som skeete med en majestætisk og stor Anstand, vilde have hilst hende, før inden hun endnu havde sunget, blev af Fleertallet vel med Føie betragtet som en Overilelse, og disse tidlige Yttringer af Enthustasme qvaltes i Fødselen. Derimod hilstes hun ved hver af de følgende Gange hun indtraadte, og man tør vel med Sikkerhed antage, at den Hyssen, der syntes at ville modsætte sig hendes Modtagelse paa denne Maade, da hun andengang indtraadte, var en Misforstaaelse og ikke gjaldt Sangerinden. - J Concertens første Afdeling sang Mad. Catalani endnu. Recitativ og Aria af Zingaarelli - udentvivl det mindst interessante af de til denne Concert valgte Nummere - og erhvervede sig ogsaa herfor almindeligt bifald. Men hendes største Triumph var forbeholden Slutningen af Concerten. Efter en særdeles smuk og fortræffelig udført Ouverture af Festa, foredrog Sangerinden et af hende selv fortrinlig yndet Nummer: Recitativ og Aria af Portogallo; hun udviklede fornemmelig her, paa en ligesaa overraskende som Forventningen i enhver Henseende tilfredsstillende Maade, sin Stemmes store Fortrin, og viste, at hun veed at forene den største Blødhed og Behagelighed med dens overordentlige Omfangsriigdom og Kraft. Saavel herfor som for de paafølgende Paarske Variationer over Theemaet la Biondina, som hun foredrog med ikke mindre Virtuositet, høstede hun et flere Gange gientaget enthusiastiskt Applaus, og da hun havde endt det sidste Nummer, og under de vedvarende bifaldsyttringer vilde forlade Theattet, løb fra alle Kanter af Huset Opfordring til Sangerinden om at foredrage: God save the Ring, og da Publikums Ønske var blevet hende forklaret af Hr. Prof. Siboni, gav hun efter for Opfordringen, og sang nu, med den for hendes Foredrag af Briternes berømte Nationalsang saa eiendommelige Kraft og Begeistring, trende Vers af denne Sang, hvis Begyndelse hun med passende Hensyn forandrede til God save Frederik our Ring, og som, paa en særdeles høitidelig og værdig Maade istemtes i Chor, af en stor Deel af det forsamede Publikum. Et jublende Applaus, der vedvaarede saalænge Sangerinden endnu var at see paa Scenen, fulgte paa denne saaledes til Concerten føiede Slutningscene, som sikkert hos enhver af de Tilstede varende frembragte et imponerende og behageligt Jndtryk. Slutteligen bør det ikke lades ubemærket, at Dhrr. Kapelmusici Hr. Hofviolon Wexschall og Flautisten Hr. Petersen, den første ved Udførelsen af Theema med Variationer af Mayseder og den sidstnævnte ved en Phantasie for Fløite med Accompagnement af Piano sorte af Tulon, paa en ligesaa behagelig som af Publikum med Varme paaskjønnet Maade, bidroge til denne Aftens Kunstnydelse.